Projekts uz 07.09.2023

Izskatīšanai: AK 13.09.2023.

domē: 28.09.2023.

sagatavotājs un ziņotājs: V.Kuks

## LĒMUMS

Ādažu novadā

2023. gada 28.septembrī **Nr. xx**

**Par nekustamā īpašuma lietošanas mērķa noteikšanu zemes vienības daļai**

Ādažu novada pašvaldības dome (turpmāk – Dome) izskatīja SIA “Cell Rent” valdes locekļa Uģa Grūbes 18.08.2023. iesniegumu (pašvaldības reģ. Nr. ĀNP/1-11-1/23/4296), ar lūgumu noteikt nekustamā īpašuma “Vanadziņi”, Garkalne, Ādažu pag., Ādažu nov. (turpmāk – Īpašums) zemes vienības daļai 0,05 ha platībā lietošanas mērķi ar kodu 1201. Plānotā zemes vienības daļa attēlota līgumam par apbūves tiesības nodibināšanu pievienotajā zemes vienības daļas plānā. Ar līgumu Īpašumā nodibināta apbūves tiesība sakaru torņa būvniecībai, publisko elektronisko sakaru tīkla bāzes stacijas vajadzībām, aparatūras un antenu-fīderu sistēmas uzstādīšanai un ekspluatācijai, publisko elektronisko sakaru tīkla iekārtu darbības nodrošināšanai.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamā īpašuma valsts kadastra informācijas sistēmā (turpmāk - Kadastrs) Īpašuma zemesgabalam ar kadastra apzīmējumu 8044 012 0501 (platība 1,344 ha) reģistrēts nekustamā īpašuma lietošanas mērķis “Zeme, uz kuras galvenā saimnieciskā darbība ir lauksaimniecība”, lietošanas mērķa kods 0101.
2. Iesniegumam pievienoti zemes vienības ar kadastra apzīmējumu 8044 012 0501 apbūvei paredzētās zemes vienības daļas plāns un elektroniski parakstīts līgums par apbūves tiesības nodibināšanu.
3. Atbilstoši Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1. apakšpunktam, lietošanas mērķi nosaka, ja tiek izveidota jauna zemes vienība vai zemes vienības daļa.

Pamatojoties uz Ministru kabineta 2006. gada 20. jūnija noteikumu Nr. 496 “Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 4., 18. punktu un 16.1. apakšpunktu, kā arī Attīstības komitejas 13.09.2023. atzinumu, Ādažu novada pašvaldības dome

**NOLEMJ:**

1. Noteikt Īpašuma, kadastra numurs 8044 012 0255, zemes vienības daļai 0,05 ha (500 m2) platībā ar kadastra apzīmējumu 8044 012 0501 8001 nekustamā īpašuma lietošanas mērķi – “Ar maģistrālajām elektropārvades un sakaru līnijām un maģistrālajiem naftas, naftas produktu, ķīmisko produktu, gāzes un ūdens cauruļvadiem saistīto būvju, ūdens ņemšanas un notekūdeņu attīrīšanas būvju apbūve”, lietošanas mērķa kods 1201.
2. Saglabāt Īpašumazemes vienībai 1,294 ha (12940 m2) platībā ar kadastra apzīmējumu 8044 012 0501 nekustamā īpašuma lietošanas mērķi – “Zeme, uz kuras galvenā saimnieciskā darbība ir lauksaimniecība”, lietošanas mērķa kods 0101.
3. Uzdot pašvaldības Centrālās pārvaldes Nekustamā īpašuma nodaļas nekustamā īpašuma un zemes lietošanas speciālistam Vollijam Kukam lēmuma norakstu iesniegt Valsts zemes dienesta Rīgas reģionālai pārvaldei reģistrēšanai Nekustamā īpašuma valsts kadastra informācijas sistēmā.
4. Uzdot lēmuma izpildes kontroli pašvaldības izpilddirektoram.

 Pašvaldības domes priekšsēdētāja K. Miķelsone

Noraksti:

NĪN, GRN, TPN - @

e-pasts- santa.grube@telpro -@